
REPUBLIKA HRVATSKA
KARLOVAČKA ŽUPANIJA

OPĆINA RIBNIK                                                 - NACRT PRIJEDLOGA  - 
OPĆINSKO VIJEĆE 


KLASA: 
URBROJ: 
Ribnik, 

Na temelju članka 36. Zakona o poljoprivredi (Narodne novine, 118/18, 42/20, 127/20, 52/21, 152/22, 152/24) i članka 31. Statuta Općine Ribnik („Glasnik Karlovačke županije“, br. 18/13, 17/16, 04/18, 21/20, 19/21 i 13/22) Općinsko vijeće Općine Ribnik na ___. sjednici, dana ______ 2026. godine donosi 


PROGRAM POTPORA POLJOPRIVREDI NA PODRUČJU OPĆINE RIBNIK 
ZA RAZDOBLJE 2026. DO 2028. GODINE


I. OPĆI UVJETI

Članak 1.



Ovim Programom potpora poljoprivredi na području Općine Ribnik  za razdoblje 2026. - 2028. godine (u daljnjem tekstu: „Program“) utvrđuju se mjere i prihvatljiva ulaganja za koje će Općina Ribnik dodjeljivati potpore male vrijednosti te kriteriji i postupak dodjele istih. Potpore podrazumijevaju dodjelu bespovratnih novčanih sredstava iz Proračuna Općine Ribnik.
Najvažniji ciljevi ovog Programa su:
1. očuvanje i razvoj ruralnih područja potporom poljoprivrednim gospodarstvima;
2. povećanje konkurentnosti poljoprivrednih gospodarstava; 
3. povećanje broja zaposlenih kroz razvoj poljoprivrede sa svrhom zadržavanja stanovništva na ruralnom području. 

II. KORISNICI

Članak 2.

[bookmark: _Hlk207870597]Potpore male vrijednosti dodjeljuju se sukladno pravilima EU o pružanju državne potpore poljoprivredi i ruralnom razvoju propisanim Uredbom Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru  (SL L 352, 24. prosinac 2013.), Uredbom Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o promjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 51 1, 22. veljače 2019.) i Uredbom komisije (EU) 2024/3118 оd 10. prosinca 2024. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 13.12.2024.)– u daljnjem tekstu: Uredba 1408/2013. 

Sukladno članku 1. Uredbe 1408/2013, ovaj se Program primjenjuje na potpore dodijeljene poduzetnicima koji se bave primarnom proizvodnjom poljoprivrednih proizvoda, uz iznimku:
1. potpora čiji je iznos određen na temelju cijene ili količine proizvoda stavljenih na tržište, 
1. potpora djelatnostima vezanima uz izvoz, to jest potpora koje su izravno vezane uz izvezene količine, potpora za osnivanje i upravljanje distribucijskom mrežom ili za neke druge tekuće troškove vezane uz izvoznu djelatnost, 
1. potpora uvjetovanih korištenjem domaćih umjesto uvoznih proizvoda. 

Sukladno članku 2. Uredbe1408/2013, „poljoprivredni proizvodi“ znači proizvodi iz Priloga I. Ugovora o funkcioniranju Europske unije, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000. Poduzetnici u sektoru poljoprivredne proizvodnje su poduzetnici koji se bave primarnom proizvodnjom poljoprivrednih proizvoda navedenih u Prilogu br. 1 Ugovora o funkcioniranju Europske unije.

Članak 3.
	
Sukladno članku 2., točka 2. Uredbe 1408/2013 pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa:
1. jedno poduzeće ima većinu glasačkih prava dioničara ili članova u drugom poduzeću;
1. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
1. jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
1. jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća isto se tako smatraju jednim poduzetnikom.

Članak 4.

Temeljem ovog Programa korisnici bespovratnih sredstava iz Proračuna Općine Ribnik mogu biti: Poljoprivrednici registrirani pri Agenciji za plaćanje u poljoprivredi, ribarstvu i ruralnom razvoju, koji imaju sjedište/prebivalište na području Općine Ribnik, imaju poljoprivredne površine, stoku i poljoprivrednu proizvodnju za koju traže općinsku potporu na području Općine Ribnik ili susjednih Općina, koji podmiruju sve obveze prema Općini Ribnik  i prema proračunu RH te koji su namjenski utrošili ranije dodijeljene potpore Općine Ribnik.

Sukladno Zakonu o poljoprivredi poljoprivrednik je fizička ili pravna osoba ili skupina fizičkih ili pravnih osoba koja obavlja poljoprivrednu djelatnost na području Republike Hrvatske, a obuhvaća sljedeće organizacijske oblike: obiteljsko poljoprivredno gospodarstvo, samoopskrbno poljoprivredno gospodarstvo, obrt registriran za obavljanje poljoprivredne djelatnosti, trgovačko društvo ili zadruga registrirana za obavljanje poljoprivredne djelatnosti te druga pravna osoba (u nastavku: poljoprivredna gospodarstva).

Za korisnike potpora koji su u sustavu PDV-a, troškovi PDV-a nisu prihvatljivi za odobravanje potpore.

III. MJERE
Članak 5.

Općina Ribnik  će u razdoblju od 2025. do 2028. godine dodjeljivati potpore za slijedeće aktivnosti: 
1. Mjera 1: Potpore za tov junadi 
2. Mjera 2: Potpore za uzgoj rasplodnih junica
3. Mjera 3: Potpore za umjetno osjemenjivanje krava i krmača
4. Mjera 4: Potpore za pčelarstvo
5. [bookmark: _Hlk498417785]Mjera 5: Potpore za izgradnju/ rekonstrukciju/ opremanje višegodišnjih nasada
6. Mjera 6: Potpore za nabavu poljoprivredne mehanizacije i opreme
7. Mjera 7: Potpore za okrupnjivanje poljoprivrednog zemljišta
8. [bookmark: _Hlk116897936][bookmark: _Hlk86052019]Mjera 8: Sufinanciranje troškova osiguranja tehnički ispravnih traktora na području Općine Ribnik
9. Mjera 9: Sufinanciranje troškova cijepljenja domaćih životinja protiv bolesti plavog jezika


Mjera 1.: Potpore za tov junadi

Članak 6.

Potpora u iznosu od 50 eura po grlu utovljene junadi ostvaruje se za prodaju utovljene junadi, pod uvjetom da je junad upisana u Jedinstveni registar domaćih životinja, te da je isporučena na klanje u registrirani objekt ili prodana kao živa stoka.

Za ostvarivanje prava na potporu, uz zahtjev korisnik mora priložiti: 
· preslika osobne iskaznice
· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar ili preslika identifikacijske kartice gospodarstva
· ispis podataka o govedu iz Jedinstvenog registra domaćih životinja
· preslika obrasca Prijava premještanja goveda ovjerena od strane nadležne Veterinarske stanice


Mjera 2.: Potpore za uzgoj rasplodnih junica 

Članak 7.

Potpora u iznosu od 100,00  eura po grlu ostvaruje se za kupnju i uzgoj rasplodnih junica, a dodjeljuje se po teljenju junice.

Za ostvarivanje prava na potporu, uz zahtjev korisnik mora priložiti: 
· preslika osobne iskaznice
· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar ili preslika identifikacijske kartice gospodarstva;
· ispis iz Jedinstvenog registra domaćih životinja
· reprodukcijsko zdravstveni karton junice. 

Korisnik potpore ima obvezu junicu za koju je ostvario pravo na potporu zadržati na poljoprivrednom gospodarstvu tri godine od dana prvog teljenja. Izuzeće će imat korisnici poticaja koji isto neće biti u mogućnosti ostvariti radi zdravstvenih razloga junice za koju su ostvarili pravo na subvenciju, o čemu moraju predočiti vjerodostojnu dokumentaciju ispostavljenu od strane ovlaštene veterinarske ustanove.


Mjera 3. Potpore za umjetno osjemenjivanje krava i krmača

Članak 8.

Potpora u iznosu od 30,00 eura po kravi, odnosno 20,00 eura po krmači ostvaruje se za troškove veterinarskih usluga umjetnog osjemenjivanja, odnosno trošak nabave rasplodnog certificiranog materijala.

Ukoliko je životinja više puta u jednoj godini osjemenjivana, prihvaćaju se svi troškovi.

Za ostvarivanje prava na potporu, uz zahtjev korisnik mora priložiti: 
· preslika osobne iskaznice
· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar ili preslika identifikacijske kartice gospodarstva
· presliku računa za izvršenu uslugu osjemenjivanja / nabavu rasplodnog certificiranog materijala
· dokaz o izvršenom plaćanju.

Mjera 4. Potpore za pčelarstvo

Članak 9.

Potpora za pčelarstvo odobrava se korisnicima za povećanje broja pčelinjih zajednica u visini od 25 eura po novonabavljenoj pčelinjoj zajednici u tekućoj godini.  Minimalni broj pčelinjih zajednica je 5 po korisniku potpore.

Potpora  u iznosu 50 % prihvatljivih i dokumentiranih troškova, a najviše do iznosa od 300,00 € ostvaruje se za:
· nabavu opreme i alata za pčelarstvo (košnice, nastavci, podnice, okviri, hranilice, pojilice, centrifuge za vrcanje meda, pčelarska vaga, pribor za pakiranje i sl.),
· nabavu zaštitne opreme (odijela, rukavice, dimilice),
· za investicije u preradu i skladištenje (oprema za topljenje voska i proizvodnju satnih osnova, spremnici za med, oprema za filtriranje i homogenizaciju, rashladne komore i spremnici za skladištenje pčelinjih proizvoda),
· nabavu lijekova i hrane za uzgoj pčelinjih zajednica,
· laboratorijske analize meda, voska, peluda.

Za ostvarivanje prava  na potporu, korisnik uz zahtjev mora priložiti:  
· preslika osobne iskaznice
· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar ili preslika identifikacijske kartice gospodarstva
za potporu po novonabavljenoj pčelinjoj zajednici:
· preslika iz Evidencije pčelara i pčelinjaka o broju košnica za tekuću godinu (HPS) i/ili potvrda o upisu pčelinjaka u Jedinstveni registar domaćih životinja (HPA) i
· potvrda o broju košnica za tekuću i prethodnu godinu
za potporu za prihvatljive i dokumentirane troškove:
· preslika računa
· preslike dokaza o izvršenom plaćanju
· fotodokumentacija

Mjera 5. Potpore za izgradnju/ rekonstrukciju/ opremanje višegodišnjih nasada

Članak 10.

Potpora u iznosu od 50% troškova, a najviše 300,00 eura po korisniku godišnje ostvaruje se za:
· podizanje ili restrukturiranje nasada voća na najmanje 0,50 ha: nabavka deklariranog sadnog materijala,
· izgradnju i/ili opremanje sustava za navodnjavanje i gnojidbu: bušenje bunara, izgradnja mikroakumulacija, nabava pumpe, cjevovoda, raspršivača, sustava filtracije, sustava fertirigacije, kapaljke, rolomata i ostalih elemenata sustava za navodnjavanje i gnojidbu,
· izgradnju i/ili opremanje sustava za zaštitu od padalina (tuča, kiša, mraz): stupovi, sidra, sajle, žica, kape, zatege, kopče, mreža)

Za ostvarivanje prava na potporu, uz zahtjev korisnik mora priložiti: 
· preslika osobne iskaznice
· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar ili preslika identifikacijske kartice gospodarstva
· preslike računa za nabavljene sadnice, opremu odnosno uređaje, 
· preslike dokaza o izvršenom plaćanju
· kopiju katastarskog plana,
· dokaz o vlasništvu odnosno korištenju zemljišta i
· fotografije izvršene investicije.


Mjera 6: Potpore za nabavu poljoprivredne mehanizacije i opreme

Članak 11.

Potpora u iznosu od 50% troškova, odnosno najviše 300,00 eura po korisniku godišnje ostvaruje se za nabavu poljoprivredne mehanizacije i opreme koja služi za obavljanje primarne poljoprivredne proizvodnje i prerade poljoprivrednih proizvoda korisnika potpore.

Nije prihvatljiv trošak nabava malčera.

Korisnik potpore ima obvezu nabavljenu mehanizaciju i opremu za koju je ostvario pravo na potporu, zadržati u svom vlasništvu najmanje tri godine.

Za ostvarivanje prava na potporu, uz zahtjev korisnik mora priložiti: 
· popunjeni obrazac Zahtjeva za potporu;
· preslika osobne iskaznice korisnika potpore
· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar ili preslika identifikacijske kartice gospodarstva
· preslika računa za nabavljenu mehanizaciju
· preslika dokaza o izvršenom plaćanju
· fotografije nabavljene mehanizacije



Mjera 7. Potpore za okrupnjivanje poljoprivrednog zemljišta

Članak 12.

Potpora u iznosu od 30 % kupoprodajne cijene, odnosno najviše 300,00 eura godišnje ostvaruje se za kupnju poljoprivrednog zemljišta u cilju okrupnjavanja parcela a namijenjeno za obavljanje primarne poljoprivredne proizvodnje.
Pravo na potporu imaju poljoprivredna gospodarstva koja udovoljavaju slijedećim uvjetima:
· da su kupili poljoprivredno zemljište u tekućoj godini;
· da poljoprivredno zemljište za koje se traži potpora graniči sa poljoprivrednim zemljištem koje je u vlasništvu Korisnika koji traži predmetnu potporu;
· iz sustava potpore izuzete su sve poljoprivredne površine koje su u vlasništvu Republike Hrvatske i one poljoprivredne površine koje su prostornim dokumentima jedinice lokalne samouprave utvrđene kao građevinska područja, te ugovori između srodnika koji po tom osnovu ne plaćaju porez na promet nekretninama.

Korisnik potpore, ima obvezu poljoprivredno zemljište za koji je ostvario pravo na potporu, zadržati u svom vlasništvu najmanje tri godine.

Za ostvarivanje prava na potporu, uz zahtjev korisnik mora priložiti: 
· preslika osobne iskaznice nositelja poljoprivrednog gospodarstva
· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar ili preslika identifikacijske kartice gospodarstva
· izvadak iz zemljišne knjige za vlastito i kupljeno zemljište (neslužbena kopija);
· preslika kupoprodajnog ugovora ovjerenog kod javnoga bilježnika


Mjera 8: Sufinanciranje troškova osiguranja tehnički ispravnih traktora na  području   Općine Ribnik
Članak 13.
Potpora u iznosu od 30,00 € po polici osiguranja,  ostvaruje se za osiguranje tehnički ispravnih traktora . Potpora će se isplatiti poljoprivredniku samo za jedan traktor.
[bookmark: _Hlk147132318]Za ostvarivanje prava na potporu, uz zahtjev korisnik mora priložiti: 
· popunjeni obrazac Zahtjeva za potporu;
· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar ili preslika identifikacijske kartice gospodarstva
· preslika police osiguranja za traktor, osiguravajućeg društva po izboru,
· preslika osobne iskaznice,
· preslika prometne dozvole – dokaz vlasništva traktora,

Priznati će se i mogućnost da vlasnik traktora i vlasnik (posjednik) obradive površine nisu iste osobe pod uvjetom da se radi o članu zajedničkog domaćinstva što se dokazuje osobnom iskaznicom s istom adresom prebivališta.

Mjera 9: Sufinanciranje troškova cijepljenja domaćih životinja protiv bolesti plavog jezika

Članak 14.

Potpora za  troškove cijepljenja domaćih životinja protiv bolesti plavog jezika isplaćivati će se  u iznosu od 100 % opravdanih troškova cijepljenja.

Za ostvarivanje prava na potporu, uz zahtjev korisnik mora priložiti: 
· presliku rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar ili preslika identifikacijske kartice gospodarstva;
· ispis podataka o domaćim životinjama iz Jedinstvenog registra domaćih životinja
· račun ili drugi vjerodostojni dokaz o izvršenom cijepljenju,
· broj računa (IBAN) za isplatu sredstava.


IV. IZVORI SREDSTAVA

Članak 15.

Financijska sredstva za provedbu ovog Pravilnika osiguravaju se u Proračunu Općine Ribnik, Program 1006 – Razvoj poljoprivrede, Aktivnost A100301- Subvencioniranje poljoprivrednika, sukladno financijskim mogućnostima i likvidnosti Proračuna.

V. POSTUPAK DODJELE POTPORE

Članak 16 .

Općina će objaviti Javni poziv za dodjelu potpora iz ovog Programa na mrežnim stranicama Općine u kojem će se utvrditi rokovi i postupak podnošenja zahtjeva za dodjelu potpora s pripadajućom dokumentacijom.

Zahtjev  se podnosi  u pisarnicu jedinstveog  upravnog odjela Općine Ribnik ili putem pošte. Zahtjev  mora biti u cijelosti popunjen te se uz Zahtjev prilaže obavezna dokumentacija. 

U slučaju nepotpunog zahtjeva Jedinstveni upravni odjel o tome obavještava podnositelja zahtjeva i traži njegovu dopunu. Po potrebi, Jedinstveni upravni odjel može zatražiti i dodatnu dokumentaciju i obrazloženja, o čemu će izvijestiti tražitelja potpore.

Potpore se isplaćuju na žiro račun korisnika na osnovu podnesenog zahtjeva i izdane odluke nakon sto se iz dostavljene dokumentacije utvrdi da su zadovoljeni propisani uvjeti.

VI. OBVEZE KORISNIKA, KONTROLA I POVRAT SREDSTAVA

Članak 17. 

Korisnik je obvezan dodijeljena sredstva koristiti isključivo za realizaciju mjere za koju su sredstva dodijeljena. Korisnik potpore dužan je omogućiti davatelju potpore kontrolu namjenskog utroška dobivenih sredstava. 

Stručnu i administrativnu kontrolu dodjele potpora provodi Jedinstveni upravni odjel, slučajnim odabirom korisnika, u roku od najviše tri godine od dana isplate potpore.

Članak 18.

Korisnik koji je ostvario pravo na općinska sredstva temeljem ovog Programa ne smije ni na koji način otuđiti predmetno ulaganje niti mu promijeniti namjenu, te je dužan održavati ga u svrsi i funkciji najmanje tri (3) godine od datuma zaprimanja potvrde o isplati sredstava iz članka 25. ovog Programa.

Ukoliko se ustanovi da je korisnik potpore priložio neistinitu dokumentaciju uz prijava za potporu, ili prijavljeno stanje ne odgovara stvarnom stanju prilikom kontrole na terenu, korisnik mora dobivena sredstva odmah vratiti u Proračun Općine Ribnik, te gubi pravo na potpore u poljoprivredi iz Proračuna Općine Ribnik u slijedećih pet godina.

Članak 19.

Pravo na potporu ostvaruju samo oni korisnici i s njima povezani subjekti koji nemaju nepodmirena dugovanja prema Općini Ribnik te imaju podmirene sve dospjele novčane obveze o kojima evidenciju vodi Porezna uprava.

Korisnicima koji ne zadovoljavaju uvjete iz stavka 1. ovog članka, potpora neće biti isplaćena.

VII. ZAVRŠNE ODREDBE

Članak 20.

Sukladno članku 3. Uredbe 1408/2013 ukupan iznos potpora male vrijednosti  koji je dodijeljen jednom poduzetniku ne smije prijeći iznos od 50.000,00 EUR-a  tijekom razdoblja od tri fiskalne godine te se ta gornja granica  primjenjuje  bez obzira na oblik ili svrhu potpore.

Sukladno članku 6. Uredbe 1408/2013, podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti u sektoru poljoprivrede iz drugih izvora.

Davatelj državne potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi (EU) br.1408/2013.

Podnositelji prijava za dodijeljenu potporu male vrijednosti mogu podnijeti prigovor na dostavljenu obavijest o dodijeljenoj potpori iz prethodnog stavka Općinskom načelniku Općine Ribnik, u roku 8 (osam) dana od dana primitka obavijesti. O prigovoru odlučuje Općinski načelnik Općine Ribnik.

Članak 21.

Najviši ukupni iznos potpore iz Proračuna Općine Ribnik za tekuću godinu, kojeg korisnik potpore može ostvariti po svim osnovama ovog Programa je 1.000,00 eura.

Općinski poticaj za istu površinu ili istu jedinicu proizvodnje, može se ostvariti samo jednom, a isplaćuje se jednokratno.

Članak 22.

Zadužuje se Jedinstveni upravni odjel za provedbu ovog Pravilnika.

Članak 23.

Ovaj Program stupa na snagu osmog dana od dana objave u „Službenom glasniku Općine Ribnik“.


PREDSJEDNIK
OPĆINSKOG VIJEĆA
Nikola Dolinar 





DOSTAVITI:

1. Ministarstvo gospodarstva, Ulica grada Vukovara 78, Zagreb,  pisarnica.tdu@mps.hr
1. Pismohrana 
1. Službeni glasnik Općine Ribnik 










Obrazloženje : 

Ovim Programom propisane su  mjere, prihvatljivi korisnici, maksimalni iznos potpore, izvori sredstava  kao i obveze korisnika i kontrola.

Cilj provođenja savjetovanja je upoznavanje javnosti s nacrtom prijedloga Programa potpora poljoprivredi poljoprivredi, kao i prikupljanje mišljenja, primjedbi i prijedloga te razmatranje i eventualno prihvaćanje zakonitih i stručno utemeljenih prijedloga.

